Paquito D'Rivera
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Paquito D'Rivera, kubansk-amerikansk saksofonist og klarinettist. Han fikk en solid musikkutdannelse, og i 1973 var han med på å danne det legendariske bandet Irakere. Gruppen turnerte verden rundt, og i 1981 hoppet D'Rivera av til USA. Han spilte snart med amerikanske storheter som for eksempel Dizzy Gillespie og dennes United Nation Orchestra.
D'Rivera har delt sin karriere mellom latin-influert jazz og en virksomhet som «klassisk» komponist og solist med symfoniorkestre. Han har blant annet skrevet flere bestillingsverk, og i 1999 samarbeidet han med det tyske orkesteret Kammerorkester Werneck i en serie som ble kalt «D'Rivera Meets Mozart». Utvalgte utgivelser Mariel (1982)  Portraits of Cuba (1997, Grammy for beste latinjazz-album)  Live at The Blue Note (2000)  Brazilian Dreams (2002)  The Jazz Chamber Trio (2005)  Panamericana Suite (2010)  Jazz Meets The Classics (2014)  Kites Over Havana (2017) Les mer i Store norske leksikon jazz latinamerikansk musikk